Χταπόδι με κρασί, ξίδι και μπαχαρικά στην κατσαρόλα
Ένα λαχταριστό και μελωμένο χταπόδι στην κατσαρόλα γίνεται ωραιότατο καθημερινό πιάτο μαζί με πιλάφι, ή σερβίρεται σκέτο με την ωραία σάλτσα του, ως τσιπουρομεζές.
1 χταπόδι, 1.000-1.500 γρ., καθαρισμένο και κομμένο σε μπουκιές, 1/2 φλιτζ. τσαγιού ελαιόλαδο, 3 - 4 μεγάλα κρεμμύδια, σε ροδέλες, 1 φλιτζ.. τσαγιού λευκό ξηρό, 2 κουτ. σούπας ξίδι βαλσαμικό, 1/2 φλιτζ. τσαγιού κονιάκ, 1 φύλλο δάφνης, 3 - 4 κόκκοι μπαχάρι, πιπέρι, φρεσκοτριμμένο, 1 κουτ. σούπας μέλι
Ζεσταίνουμε το ελαιόλαδο σε μια φαρδιά κατσαρόλα και σοτάρουμε τα κρεμμύδια, μέχρι να μαλακώσουν.Ρίχνουμε το χταπόδι στην κατσαρόλα. Προσθέτουμε το κρασί, το ξίδι, το κονιάκ, τη δάφνη, το μπαχάρι και το πιπέρι. Χαμηλώνουμε τη φωτιά και τα αφήνουμε να σιγοβράσουν για 1 ώρα περίπου, με σκεπαασμένη κατσαρόλα. Όταν το χταπόδι είναι εντελώς μαλακό και η σάλτσα έχει δέσει, ρίχνουμε το μέλι.Ανακατεύουμε, αποσύρουμε από τη φωτιά, αφαιρούμε τη δάφνη και τα μπαχάρια και σερβίρουμε. Συνοδεύουμε με πιλάφι.
Μέλι,Χταπόδι